480.03 REGOLAMENTI DWAR PERMESSI GĦAL UŻU TA’ ARMI TAN-NAR MINN MINURI L-AVVIŻ LEGALI 144 tal-2008. L-AVVIŻ LEGALI 144 tal-2008. 1. Titolu. It-titolu ta’ dawn ir-regolamenti hu Regolamenti dwar Permessi għal Użu ta’ Armi tan-nar minn Minuri. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Armi; Kap. 480. Kap. 480. " il-Bord " tfisser il-Bord dwar l-Armimwaqqaf u maħtur skont l-artikolu 49 tal-Att; "Kunsill Malti għall-Isport" tfisser il-Kunsill imwaqqaf permezz tal-artikolu 4 tal-Att dwar l-Isports; Kap. 455. Kap. 455. " il-Kummissarju " tfisser il-Kummissarju tal-Pulizija; "kustodju legali " tfisser u tinkludi li ż-żewġ ġenituri jew wieħed minnhom jew lit-tutur kif stabbilit skond il-Kodiċi Ċivili; Kap. 16 "minuri " , għall-finijiet ta’ dawn ir-regolamenti, tfisser esklużivament persuna taħt l-età ta’ sittax-il sena iżda li jkollha aktar minn erba tax-il sena. (2) Espressjonijiet, kliem u frażijiet użati f’dawn ir-regolamenti u li jintużaw ukoll fl-Att għandu jkollhom l-istess tifsir bħalma hu mogħti lilhom bl-artikolu 2 tal-Att. 3. Il-Kummissarju jista’ joħroġ permess skont dawn ir-regolamenti, għall-prattika ta’ sparar minn minuri b’armi tal-arja, x kubetti b’kanna smoothboretwila, u armi tan-nar muzzle-loading, f’kamp tal-isparar li jkollu permess. 4. Ikun il-kustodju legali li japplika. Applikazzjoni għall-ħruġ ta’ permess lil minuri maħruġ taħt dawn ir-regolamenti għandha tkun ippreżentata mill-kustodju legali għan-nom tal-minuri involut. 5. Kondizzjonijiet. (1) M’għandhux jingħata permess taħt dawn ir-regolamenti lil minuri mill-Kummissarju kemm-il darba l-applikant ma jissodisfax dawn il-kondizzjonijiet li ġejjin u jġib prova għas-sodisfazzjon tal-Kummissarju li l-minuri- (a) huwa ċittadin Malti jew li huwa persuna eżenti taħt id-disposizzjonijiet tal-artikolu 4(1)) tal-Att dwar l-Immigrazzjoni; jew (b) ikollu permess ta’ residenza skont l-artikolu 7(1) tal-Att dwar l-Immigrazzjoni; jew (ċ) ikun igawd il-libertà ta’ moviment f’Malta skont id-disposizzjonijiet tal-Kostituzzjoni. (2) B’żieda mal-kondizzjonijiet imsemmija fis-sub regolament (1), l-applikant għandu jġib prova għas-sodisfazzjon tal-Kummissarju li l-minuri-(a) għandu l-kunsens tal-persuna jew persuni li jkollhom setgħa legali fuqu; (b) ikun temm b’suċċess kors dwar l-użu b’mod mingħajr periklu ta’ armi tan-nar immexxi minn għalliem kwalifikat u approvat jew minn korp kompetenti u approvat u li jkun temm b’suċċess kull test li jsir minn dak l-għalliem jew korp kompetenti approvat; u (ċ) jkun reġistrat ma’ klabb li jkollu permess għal sparar bil-mira u li huwa jkun membru attiv tiegħu. (3) L-applikazzjoni trid tkun approvata bil-miktub mill-Kunsill Malti għall-Isport. 6. M’għandhux jinħareġ permess taħt dawn ir-regolamenti fil-każ ta’ minuri li, f’xi żmien matul il-ħames snin li jiġu minnufih qabel id-data tal-applikazzjoni biex jinħareġ permess f’ismu: (a) ikun instabħati ta’: (i) reat li jinvolvi vjolenza jew attentat ta’ vjolenza jew theddid bivjolenza kontra l-persuna; jew (ii) reat taħt l-Att jew taħt dawn ir-regolamenti; jew (iii) reat ta’ offiża fuq il-persuna b’arma regolari jew bi strument jew billi jaqbad xi arma regolari jew xi strument ieħor kontra persuni oħra; jew (iv) reat ta’ serq; jew (v) reat kontra l-liġijiet li għandhom x’jaqsmu mal-qirda tal-prostituzzjoni, it-traffikar fil-kummerċ tal-prostituzzjoni jew it-traffikar ta’ persuni; jew (vi) reat li għandu x’jaqsam mat-traffikar ta’ mediċinali; jew (vii) kull reat ieħor li l-Ministru jista’ jistipula b’regolamenti magħmulin taħt l-Att: Iżda, minkejja kull ħaġa li hemm fl-Att dwar il-Probation għall-finijiet ta’ dan il-paragrafu, persuna titqies li tkun ġiet misjuba ħatja ukoll jekk tkun ġiet applikata fil-konfront tagħha xi disposizzjoni ta’ dak l-Att. Għall-finijiet ta’ dan ir-regolament, il-perjodu ta’ ħames snin jibda’ jgħodd mid-data li fiha tkun skontata l-piena jew mid-data tal-ħlas tal-multa; (b) jew ikollha storja personali: (i) ta’ dipendenza fuq il-mediċinali jew abbuż minnhom; jew (ii) li tkun ġiet ikkurata għal xi marda tal-moħħ fisptar, istitutmentali, klinika psikjatrika jew xort’oħra, u sew jekk dik il-persuna tkun għamlet xi żmien f’dak l-isptar, istitut jew klinika sew jekk le, meta dik il-marda menta li tkun assoċjata mal-użu ta’ vjolenza minn dik il-persuna, jew ma’ theddid jew attentat ta’ użu ta’ vjolenza kontra xi persuna oħra. 7. Meta l-permess jiġi miċħud. Jista’ jiġi miċħud li jinħareġ permess lil xi persuna għal raġunijiet ta’ ordni pubbliku jew għal raġunijiet ta’ sigurtà ta’ dik il-persuna nnifisha jew tal-pubbliku b’mod ġenerali. 8. Kull min iħoss ruħu aggravat minn deċiżjoni tal-Kummissarju li tittieħed skont id-disposizzjonijiet tar-regolamenti 6 jew 7 jista’ jappella għand il-Ministru fi żmien sebat ijiem minn meta jiġi notifikat b’avviż bil-miktub dwar dak iċ-ċħid mill-Kummissarju, u l-Ministru għandu, fl-eżerċizzju tal-funzjonijiet tiegħu taħt dan ir-regolament, jikseb il-parir tal-Bord. Id-deċiżjoni Ministru għandha tkun waħda finali u konklużiva. 9. Il-permess ikun limitat għal prattika f’kamp tal-isparar. Permess maħruġ taħt dawn ir-regolamenti għandu biss jawtorizza l-prattika ta’ sparar f’kamp tal-isparar u m’għandu b’ebda mod jawtorizza il-ġarr jew l-użu ta’ xi arma barra minn kampijiet tal-isparar li jkollhom permess, mill-minuri. 10. Minuri li jipprattika sparar bil-mira mingħajr ma jkollu l-permess meħtieġ taħt dawn ir-regolamenti jkun qiegħed iwettaq reat, u jkun ukoll qiegħed jitwettaq reat minħabba fir-responsabbiltà għal reat magħmul minn ħadd ieħor mill-ġenituri jew mill-kustodju legali tal-minuri u mid-detentur tal-permess tal-kamp tal-isparar u l-organizzatur ta’ dak l-avveniment u minn kull persuna oħra skont ma hemm imfisser fl-Att dwar l-Interpretazzjoni. 11. Il-permess jista’ jkun soġġett għal xi kondizzjonijiet. Il-Kummissarju jista’ jagħmel l-għoti ta’ permess taħt dawn ir-regolamenti soġġett għal kull kondizzjoni li huwa jista’ jqis li tkun adatta fiċ-ċirkostanzi inkluża l-ħtieġa ta’ polza ta’ l-assigurazzjoni li tkun tkopri lil terzi, li tinħareġ mill-kamp tal-isparar jew mill-organizzatur tal-avveniment. 12. Id-dritt dovut għall-ħruġ ta’ permess skont dawn ir-regolamenti għandu jkun dakdovut għall-ħruġ ta’ liċenzi għal sparar bil-mira skond regolamenti magħmulin taħt l-Att dwar il-Liċenzi tal-Pulizija.